西元1938年11月9號到10號夜裡，德國搭仔奧地利个納粹黨人同仇視猶太人个平民一道搞破壞，拿猶太人个商店（一塌刮子有七千多爿）、教堂敲勒糊沓沓。夜裡向玻璃落勒地央裡邪氣像水晶，個了德國人就謳渠“水晶之夜”（Kristallnacht）。至少三萬有銅鈿个猶太人畀秘密警察捉得去，渠拉个財產也畀納粹德國沒收哉，還有些猶太人直接畀暴民打殺。